stanford-oval/wikipedia huggingface dataset:
קליגרפיה ערבית
כלי כתיבה

יש מגוון של כלי כתיבה וסוגי דיו המשמשים לקליגרפיה ערבית:
כלי כתיבה > קלם

הקָלָם (قلم) הוא עט הקליגרפיה הנפוץ ביותר. הוא עשוי מקנה סוף (בּוּס; بوص) חלול, שגודלו ועוביו נבחרים על פי העדפת הכותב. הקנה נחתך בזווית מסוימת, בהתאם לסוג ועובי הכתב הרצוי.
כלי כתיבה > עט קמיש

עט קָמִיש (Kamish Pen) משמש כותבים ערבים, טורקים ואיראנים. קנה העט גדל לאורך נהרות. על אף שהעט הזה נמצא בשימוש למעלה מ-500 שנה, הכנת העט היא תהליך ממושך.
כלי כתיבה > עט ג'אווה

עט גָ'אוָוה ידוע בקשיותו ויכולתו ליצור קצוות חדים. העט טוב לשימוש עבור טקסטים קטנים.
כלי כתיבה > עט האנדאם

עט הָאנדָאם (Handam Pen) דומה בקשיותו של עט ג'אווה. העט טוב לשימוש עבור כל מיני טקסטים.
כלי כתיבה > עט סלי

עט סֶלי (Celi Pen) משמש לכתיבה גדולה בקליגרפיה ערבית. עטים אלו עשויים מעץ קשה, שבראשו חתכים וקדחים.
סגנונות כתב

בקליגרפיה הערבית והאסלאמית מוגדרים שישה סגנונות קלסיים כ"ששת הכתבים":
סגנונות כתב > סגנון כופי

קיבל את שמו בשל השימוש הראשון בו, בכופה שבעיראק. זהו ככל הנראה סגנון הכתיבה העתיק ביותר ששימש בעיקר לחריטת כתובות על עמודים ומצבות. במהלך השנים עבר הסגנון הכופי אבולוציות ושינויים רבים, בניסיון לשכלל אותו.
סגנונות כתב > כתב נסח'י

כתב נסח'י (בערבית: خط النسخ; תעתיק: ח'ט נסחי) הוא אחד מסוגי הכתב הראשונים של הקליגרפיה האסלאמית ששימשו לכתיבת הקוראן ומסמכים מנהליים. זהו כתב קטן ועגול, כולל סימנים דיאקריטיים ונטול תגיות, כך שהוא קל לקריאה. הכתב הנסח'י הוא אחד מששת הכתבים הסטנדרטים באסלאם, הידועים בשם ״ששת הכתבים״.
סגנונות כתב > כתב ת'ולת'

כתב ת'ולת' (בערבית: خط الثلث; תעתיק: ח'ט א-ת'לת'; פירוש: כתב [ה]שליש). זהו כתב עתיק ושמו ניתן לו בשל הקווים מעוקלים ואלכסוניים של הכתב: שליש מכל אות משופע, והרוחב הקטן ביותר של האות הוא שליש מהחלק הרחב ביותר שלה. בימי הביניים שימש הכתב לעיטורי מסגדים ולהעתקת הקוראן. הכתב התפתח ועבר כמה שכלולים, עד לצורתו הנוכחית שנוצרת במאה ה-19.
סגנונות כתב > כתב מוחקק

השימוש בכתב מוחקק (خط  محقَّق; תעתיק: מחקק) היה נפוץ בעידן הממלוכי (1250–1516/1517). פירוש המלה הוא "מושלם", או "ברור" והוא שימש להעתקת טקסטים מהקוראן. זהו כתב מורכב הנחשב ליפה ביותר, אך גם הקשים ביותר לביצוע. מאפייני הסגנון: כתב זוויתי מדויק עם אותיות זקופות מאוזנות על ידי אותיות אופקיות מודגשות, הקווים היורדים מסתיימים בנקודות ישרות וחדות ומשיכות עגולות יורדות מקיפות לעיתים קרובות, את האות הבאה.
סגנונות כתב > כתב ריחאן

ריחאן (خط ریحان) הוא סגנון קליגרפיה ערבי - פרסי. זו גרסה עדינה יותר של כתב מוחקק והיא נקראת בהשוואה לעדינותם של פרחי בזיליקום. הסגנון פותח במהלך התקופה העבאסית.
רוקעה

סגנון הרוקעה (خط الرقعة;תעתיק: ח'ט אלרקעה) הוא הסגנון המאוחר ביותר מבין ששת הכתבים, הוא פותח במאה ה-19 ואינו נחשב כתיבה אמנותית, אלא סגנון כתיבה פונקציונלי מהיר לכתיבה וקל לקריאה. הסגנון מאופיין באותיות המורכבות מקווים קצרים וישרים ועיקולים פשוטים והוא נפוץ בדפוס.
הערות שוליים

↑  Arabic alphabet | Chart, Letters, & Calligraphy | Britannica, www.britannica.com (באנגלית)
↑  PopTech (2011), eL Seed: The Art of Calligraffiti, נבדק ב-2024-07-29
↑  התוכן: كل يوم عاشورا وكل أرض كربلا; כל יום הוא עשוראא, כל מקום הוא כרבלא.
↑  The Kamish Pen, Arabic Calligraphy Supplies (באנגלית)
↑  The Handam Pen, Arabic Calligraphy Supplies (באנגלית)
↑  The Celi Pen, Arabic Calligraphy Supplies (באנגלית)
↑  Kūfic script | Arabic, Islamic, Calligraphy | Britannica, www.britannica.com (באנגלית)
↑  Journal of Ottoman Calligraphy :: RAKIM: ‘Mustafa Rakim” (1757 - 1826) :: April :: 2006, web.archive.org, ‏2008-03-06
↑  Muhaqqaq, Calligraphy Qalam (באנגלית)
↑  معرفی خط ریحان, web.archive.org, ‏2014-11-29
↑  مذكرة فى خط الرقعة, 2020-10-28
| --- | --- |
בקרת זהויות :  NLI: 987007293759005171  BNE: XX541614  LCCN: sh85018960  NKC: ph316278 
קליגרפיה של בסמלה: بسم الله الرحمٰن الرحيم (בשם אלוהים הרחמן והרחום)
קלם
תרגול כתיבה בקלם. המורה כתב בדיו שחורה והתלמיד עובר עם דיו חומה.
סורה בקוראן, סגנון כופי, המאה ה-11
סורת אל פאתחה בסגנון נקש
דגל ערב הסעודית, ועליו השהאדה, בכתב ת'ולת':
דוגמה לקליגרפיה בסגנון מוחקק
כתב בסגנון ריחאני.
עיתון מצרי בכתב רוקעה
אברהם בקראט

| --- | --- |
 לידה:  המאה ה־15 מאלגה, ספרד 
 פטירה:  המאה ה־16 
 מדינה:  ספרד 
 תקופת הפעילות:  ? – המאה ה־16 
 
רבי אברהם בן שמואל הלוי בקראט (המאה ה-15, מלאגה – המאה ה-16, תוניסיה), מראשוני הפרשנים על פירוש רש"י לתורה, רב, מתרגם, היסטוריון, משורר ובלשן ממגורשי ספרד, בנוסף חיבר גם כרוניקה על גירוש ספרד ומספר חידות ושירים ופיוטים, וכן תרגם מס' פתגמים מערבית. כמו כן חיבר הגהות לפירוש המשניות של הרמב"ם על סדר קדשים וסדר טהרות (כת"י).
ביוגרפיה

נולד במאלגה שבספרד. לאחר גירוש ספרד נדד לצפון אפריקה והתיישב בתלמסאן. בשנת ה'רס"ז (1507) עבר לתוניסיה שם נפטר.
את הסבל הרב במהלך הגירוש מתאר הרב כך "ומכללם באנו למלכות תלמסאן כשנים עשר אלף נפש. ויפול מן העם בעת ההיא כשלשת אלפי איש פגרים מתים מרוב הדאגה. ושאריתם בשוקים וברחובות ערום הלכו בלי לבוש, נעו עברי״ם בחוצות חבקו אשפתות. ויחזק עליהם הרעב בשנה ההיא, כי עצור עצרנו ונלאו נשוא, וחזרו מהם רבים אין מספר למלכות קשתאלה, וימירו את כבודם. וכן קרה לבאים מהם למלכות פורטוגל ולבאים למלכות פאס…"
היה בקיא בשפה הערבית ולפניו עמדו מספר ספרים שאבדו מאתנו למשל אחדים מספרי הדקדוק של שמואל הנגיד.
עמד בקשרי שירה עם משוררי זמנו כגון אברהם בן זמרה.
ספריו וכתביו

ספר הזיכרון בהגיעו לתוניס בשנת רס"ז החל לחבר את ספר הזיכרון על פירוש רש"י על התורה בספר התחיל לראשונה לסדר את הכללים לפירוש רש"י.
מלאכת החיבור הושלמה עד שנת רע"ו (1516), אך החיבור לא הודפס עד שנת תר"ה (1845).
בשנת תר"ה הודפס החיבור לראשונה על ידי רבי אליעזר אשכנזי מתוניס (אנ') בדפוס הרב יהודה שמואל אשכנזי בליוורנו. הספר הודפס בשלוש מהדורות כשגוף הספר שווה אך החלק הראשון של ההסכמות שונה, מהדורה אחת הודפסה עם הסכמות רבני אלג'יריה, מהדורה שנייה עם הסכמות רבני איטליה ובהם גם הרמח"ל ששיבח רבות את הפירוש, ומהדורה נוספת ללא הסכמות. הספר הודפס בפעם השנייה על ידי הרב משה פיליפ בשנת תשמ"ה ע"פ כתב יד ודפוס ראשון, בנוסף על מבוא הסוקר את שיטת הספר בפירושו את דברי רש"י.
בספרו זה עשו שימוש רבים ממפרשי ומבקרי הנוסחאות ברש"י שאחריו.
פירוש על פי' הרמב"ם על המשנה (כת"י) הפירוש נכתב גם הוא בתוניס על פירוש המשנה לרמב"ם דפוס נאפולי על מסכתות כלים ואהלות מסדר טהרות ועל חלק מסדר קדשים, החיבור כולל אלפי הערות בכתב יד על הספר, בתחילת החיבור מסביר הרב את סיבת כתיבתו בגלל הטעויות הרבות שנפלו בתרגום.
וכך כתב הרב בתחילת החיבור, בע"ה אמ'[ר] אברהם הלוי בקראט, בראותי את ההקדמה רבת התועלת שהקדים אדוננו הר"ם במז"ל לביאור סדר טהרות... שהם בזאת הנוסחא הדפוסיית סרות טעם, בין מצד בעל הדפוס בין מצד המעתיק הראשון שמעך לשון ערב"י ש[?] בין דדיה ובדה מלבו דברים לא כוון אליהם אדוננו ז"ל, אמרתי ראוי לי לחוס על כבוד קונה, ולתמוך יד ימינה, להרימה מאשפות הטעיות ההם, ולא אניח פה מפיק מרגליות לחוך עפר ההעתקה המשובשת הזאת...
הערות שוליים

↑  כתב היד באתר בידספיריט
↑  ספר הזיכרון עמ' כד
1 2  ישעיהו מאורי, "ליחסו של ר' אברהם בקראט בעל 'ספר זיכרון' לפירוש רש"י לתורה", שאנן כ (תשע"ה), עמ' 47–56.
| --- | --- |
בקרת זהויות :  NLI: 987007500957005171  LCCN: nr2004009048  VIAF: 308275890   WorldCat (עם VIAF): 308275890
2023 באסטרונאוטיקה

| 0 | 1 | 2 | 3 |
| --- | --- | --- | --- |
|  |  | 2023  באסטרונאוטיקה |  |
< · 2021 · 2022 — 2023 — 2024 · 2025 · >  פורטל מדעי החלל
גשושית אוסיריס-רקס הביאה לכדור הארץ דגימות קרקע מאסטרואיד
בערך זה מצוינים אירועים בולטים שהתרחשו במהלך שנת 2023 ונוגעים לתחום האסטרונאוטיקה.
אירועים בולטים

במהלך שנהבוצעו 223 שיגורים מהם 106 (47.5%) על ידי ארצות הברית.
14 באפריל – שיגור גשושית JUICE לחקר ירחי צדק. הגשושית מתוכננת להגיע ליעד בשנת 2031.
14 בספטמבר – גשושית אוסיריס-רקס הביאה לכדור הארץ דגימות קרקע מאסטרואיד.
שיגורי לוויינים > שיגורים מאוישים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מועד שיגור | חללית | צוות בשיגור | מועד נחיתה | צוות בנחיתה | זמן טיסה | הערות |
| 24 בפברואר   00:24 UTC | רוסיה סויוז MS-23 | ללא צוות | 27 בספטמבר  11:17 UTC | סרגיי פרוקופייב  דמיטרי פטלין   ארצות הברית פרנסיסקו רוביו | 215 יממות ו-10 שעות | חיבור לתחנת החלל הבינלאומית והחזר  משלחת מס' 68, חללית חרום |
| 2 במרץ   05:34 UTC | ארצות הברית SpaceX Crew-6 | סטיבן בואן  וורן הובורג  איחוד האמירויות הערביות סולטאן א-ניאדי רוסיה אנדריי פדייב | 4 בספטמבר   04:17 UTC | סטיבן בואן   וורן הובורג  איחוד האמירויות הערביות סולטאן א-ניאדי רוסיה אנדריי פדייב | 185 יממות ו-23 שעות | חיבור לתחנת החלל הבינלאומית עם חברי משלחת 68/69, חללית חרום |
| 21 במאי   21:37 UTC | ארצות הברית Axiom Mission 2 | פגי ויטסון  ג'ון שופנר   ערב הסעודית עלי אל-קרני ערב הסעודית רייאנה ברנאווי | 31 במאי   03:04 UTC | פגי ויטסון  ג'ון שופנר ערב הסעודית עלי אל-קרני  ערב הסעודית רייאנה ברנאווי | 9 יממות ו-5 שעות | טיסה פרטית. חיבור לתחנת החלל הבינלאומית, חללית חרום |
| 30 במאי   01:31 UTC | הרפובליקה העממית של סין שנג'ואו 16 | ג'ינג האיפנג  צ'ז'ו יאנצ'ז'ו  גוי האיצ'או | 31 באוקטובר  00:12 UTC | ג'ינג האיפנג   צ'ז'ו יאנצ'ז'ו   גוי האיצ'או | 153 יממות ו-23 שעות | חיבור לתחנת חלל טיינגונג 2 וביצוע מחקרים |
| 26 באוגוסט   07:27:27 UTC | ארצות הברית SpaceX Crew-7 | ג'סמין מוגבלי דנמרק אנדראס מוגנסן  יפן סטושי פורוקבה רוסיה קונסטנטין בוריסוב | 12 במרץ   09:47 UTC | ג'סמין מוגבלי   דנמרק אנדראס מוגנסן   יפן סטושי פורוקבה  רוסיה קונסטנטין בוריסוב | 180 ימים | חיבור לתחנת החלל הבינלאומית עם חברי משלחת  69/70, חללית חרום |
| 15 בספטמבר   15:44:35  UTC | רוסיה סויוז MS-24 | אולג קונוננקו  ניקולאי צ'וב   ארצות הברית לורל אוהרה | 2024 | אולג נוביצקי   בלארוס מרינה וסילבסקאיה   ארצות הברית לורל אוהרה | 215 יממות | חיבור לתחנת החלל הבינלאומית עם חברי משלחת 69, חללית חרום |
| 26 באוקטובר   03:14:02 UTC | הרפובליקה העממית של סין שנג'ואו 17 | טאן הונבו  טאן שנצזה  צזיאן סינלין | 2024  | טאן הונבו   טאן שנצזה   צזיאן סינלין | 6 חודשים | חיבור לתחנת חלל טיינגונג 2 וביצוע מחקרים |
פירוט לוויינים בשיגור עם מספר רב של לוויינים > רשימת לוויינים ששוגרו ב-3 בינואר

השיגור בוצע מכן שיגור LC-40 בנמל החלל קייפ קנוורל בעזרת משגר פאלקון 9 Block 5. השיגור כלל 114 לוויינים. זה היה השיגור השישי במסגרת תוכנית חברת SpaceX לשיגורים מרובי לוויינים בתוכנית Transporter-6. השיגור כלל לוויינים מאיטליה, ארגנטינה, ארצות הברית, צרפת, אוסטרליה, נורווגיה, שווייץ, צ'כיה, טורקיה, יפן, בריטניה, שוודיה, הולנד, כווית, נורווגיה, ישראל, בולגריה, אוקראינה, איחוד האמירויות הערביות, פולין, סינגפור  בין היתר שוגרו 36 לוויינים של חברת Planet Labs‏, 12 לוויינים של  Swarm Technologies‏, 6 לוויינים של Spire Global‏, 4 לווייני ÑuSat‏ ו-3 לוויינים של ICEYE.
8 לוויינים שוחררו תוך שימוש במערכת ION SCV-007 Glorious Gratia.
5 לוויינים שוחררו תוך שימוש במערכת ION SCV-008 Fierce Franciscus.
לוויין בודד שוחרר תוך שימוש במערכת Vigoride 5
5 לוויינים שהיו מתוכננים להיות משוגרים תוך שימוש במערכת Orbiter SN1 לא שוחררו עקב כשל במערכת.
פירוט לוויינים בשיגור עם מספר רב של לוויינים > לוויינים ששוגרו ב-15 באפריל

השיגור בוצע מכן שיגור LC-4E בבסיס חיל האוויר ונדנברג בעזרת משגר פאלקון 9 Block 5. השיגור כלל 51 לוויינים. זה היה השיגור השביעי במסגרת תוכנית חברת SpaceX לשיגורים מרובי לוויינים בתוכנית Transporter-7. השיגור כלל לוויינים מאיטליה, קנדה, ארצות הברית, טורקיה, ארגנטינה, נורווגיה, צרפת, איחוד האמירויות הערביות, שוודיה, קולומביה, בריטניה, טייוואן, ספרד, בולגריה, קניה, ברזיל, הונגריה  בין היתר שוגרו 4 לווייני ÑuSat‏, ו-3 לווייני HawkEye 360.
5 לוויינים שוחררו תוך שימוש במערכת  ION SCV-010 Masterful Matthaeus.
6 לוויינים שוחררו תוך שימוש במערכת Vigoride 6.
פירוט לוויינים בשיגור עם מספר רב של לוויינים > לוויינים ששוגרו ב-12 ביוני

השיגור בוצע מכן שיגור LC-4E בבסיס חיל האוויר ונדנברג בעזרת משגר פאלקון 9 Block 5. השיגור כלל 72 לוויינים. זה היה השיגור השמיני במסגרת תוכנית חברת SpaceX לשיגורים מרובי לוויינים בתוכנית Transporter-8. השיגור כלל לוויינים מפינלנד, צרפת, ארצות הברית, טורקיה, שוודיה, קנדה, ארגנטינה, יפן, אוסטרליה, האיחוד האירופי, גרמניה, קנדה, בלגיה, הולנד, רומניה, הונגריה  בין היתר שוגרו 2 לווייני קפלר תקשורת‏, 3 לוויינים של Spire Global‏, 4 לווייני ÑuSat‏, 12 לוויינים של  Swarm Technologies‏, ו-4 לוויינים של ICEYE..
4 לוויינים שוחררו תוך שימוש במערכת Skykraft Deployer 3.
4 לוויינים שוחררו תוך שימוש במערכת Orbiter SN3.
11 לוויינים שוחררו תוך שימוש במערכת  ION SCV-011 Savvy Simon.
6 לוויינים שוחררו תוך שימוש במערכת Vigoride 6.
פירוט לוויינים בשיגור עם מספר רב של לוויינים > לוויינים ששוגרו ב-27 ביוני

השיגור בוצע מקוסמודרום בייקונור בעזרת משגר סויוז 2.1B. השיגור כלל 42 לוויינים.
| 0 | 1 | 2 | 3 |
| --- | --- | --- | --- |
| לוויין | NSSDC ID | משקל, ק"ג | הערות |
| רוסיה מטאור M 2-3 ‏ | 2023-091A | 2,750 | לוויין מזג אוויר |
| רוסיה StratoSat TK-1 (6 לוויינים) ‏ | 2023-091B |  | ניסוי טכנולוגיה |
| רוסיה UmKA 1‏ | 2023-091G |  | ניסוי טכנולוגיה |
| רוסיה SITRO-AIS 5./12 (8 לוויינים) ‏ | 2023-091L |  | ניטור תנועה |
| רוסיה Zorkiy 2M ‏ | 2023-091M | 20 | לוויין חושה מרחוק ותקשורת |
| רוסיה CubeSX-HSE 3‏ | 2023-091N | 3.4 | לוויין חושה מרחוק ותקשורת |
| מלזיה A-SEANSAT-PG 1 ‏ | 2023-091V | 7.3 | לוויין חושה מרחוק ותקשורת |
| מלזיה CSTP 1.1  מלזיה CSTP 1.2 ‏ | 2023-091W 2023-091AN |  | לווייני ניסוי טכנולוגיה |
| מלזיה Monitor 2  מלזיה Monitor 3  מלזיה Monitor 4‏ | 2023-091U  2023-091S |  | לווייני ניסוי טכנולוגיה |
| מלזיה Khors 2/Khors 1‏ | 2023-091Y |  | לווייני ניסוי טכנולוגיה |
| רוסיה Svyatobor 1‏ | 2023-091X | 3.4 | ניסוי טכנולוגיה |
| רוסיה Vizard-meteo‏ | 2023-091Z | 3 | ניסוי טכנולוגיה |
| רוסיה Politekh-Univers 3 ‏ | 2023-091AB | 5 | ניסוי טכנולוגיה |
| רוסיה Nanozond 1 ‏ | 2023-091AA | 2.2 | ניסוי טכנולוגיה |
| רוסיה Avion-Kaluga 650 ‏ | 2023-091AF |  | ניסוי טכנולוגיה |
| רוסיה Yarilo 3/Yarilo 4‏ | 2023-091AJ |  | חקר יונוספירה |
| רוסיה UTMN 2 ‏ | 2023-091AP | 4 | ניסוי טכנולוגיה |
| רוסיה SamSat-ION  ‏ | 2023-091  | 4 | ניסוי טכנולוגיה |
| רוסיה ReshUCube 2  ‏ | 2023-091  | 3.5 | ניסוי טכנולוגיה |
| רוסיה Impuls 1 ‏ | 2023-091 |  | ניסוי טכנולוגיה |
| רוסיה Norbi 2 ‏ | 2023-091 |  | ניסוי טכנולוגיה |
| רוסיה Saturn ‏ | 2023-091 |  | ניסוי טכנולוגיה |
| רוסיה ראסווט 1 (3 לוויינים) ‏ | 2023-091 |  | לוויינ תקשורת |
| איחוד האמירויות הערביות PHI DEMO ‏ | 2023-091 |  | לוויינ תקשורת |
| בלארוס CUBEBEL-2 ‏ | 2023-091 |  | לוויין סטודנטים |
| רוסיה Akhmat-1 ‏ | 2023-091 | 2.5 | לוויין סטודנטים |
| רוסיה ArcCUBE-01 ‏ | 2023-091 |  | לוויין סטודנטים |
| רוסיה KuzGTU-1 ‏ | 2023-091 | 3.4 | לוויין סטודנטים |
| רוסיה Sirius-SINP-3U ‏ | 2023-091 |  | ניסוי טכנולוגיה |
פירוט לוויינים בשיגור עם מספר רב של לוויינים > לוויינים ששוגרו ב-11 בנובמבר

השיגור בוצע מכן שיגור LC-4E בבסיס חיל האוויר ונדנברג בעזרת משגר פאלקון 9 Block 5. השיגור כלל 72 לוויינים. זה היה השיגור השמיני במסגרת תוכנית חברת SpaceX לשיגורים מרובי לוויינים בתוכנית Transporter-9. השיגור כלל לוויינים מצרפת, ארצות הברית, פולין, טייוואן, קנדה, טורקיה, פינלנד, שוודיה, קוריאה הדרומית, ספרד, יפן, בריטניה, איטליה, בולגריה, בלגיה, הולנד, פולין, עומאן, הולנד, צ'כיה, סלובקיה ורומניה בין היתר שוגרו 36 לוויינים של חברת Planet Labs‏7 לוויינים של Spire Global‏, ו-4 לוויינים של ICEYE..
21 לוויינים שוחררו תוך שימוש במערכת  ION SCV-013 Ultimate Hugo.
פירוט לוויינים בשיגור עם מספר רב של לוויינים > לוויינים ששוגרו ב-1 בדצמבר

השיגור בוצע מבסיס חיל האוויר ונדנברג בעזרת משגר פאלקון 9. השיגור כלל 25 לוויינים.
| 0 | 1 | 2 | 3 |
| --- | --- | --- | --- |
| לוויין | NSSDC ID | משקל, ק"ג | הערות |
| ארצות הברית GNOMES-4 ‏ | 2023-185A  | 45 | לוויין חישה מרחוק |
| קוריאה הדרומית KORSAT-7 ‏ | 2023-185B |  | לוויין של DAPA |
| איטליההאיחוד האירופי uHETSat  ‏ | 2023-185E | 60 | ניסוי טכנולוגיה |
| טייוואן Lilium 1 ‏ | 2023-185F | 2,750 | ניסוי טכנולוגיה |
| אוסטרליה SpIRIT  ‏ | 2023-185G | 2,750 | טלסקופ קרני רנטגן |
| צרפת ENSO ‏ | 2023-185J | 1,0 | ניסוי טכנולוגיה |
| ארמניה Hayasat-1  ‏ | 2023-185K | 2,750 | ניסוי טכנולוגיה |
| אירלנד EIRSAT-1 ‏ | 2023-185L | 2,750 | ניסוי טכנולוגיה |
| ספרד ALISIO 1‏ | 2023-185M | 2,750 | לוויין חישה מרחוק |
| גרמניה NanoFF A  NanoFF B‏ | 2023-185T 2023-185S | 2,750 | לוויין ניסוי טכנולוגיה לוויין ניסוי טכנולוגיה |
| ארצות הברית Bane ‏ | 2023-185 | 136 | ניסוי טכנולוגיה |
| קוריאה הדרומית KOYOH ‏ | 2023-185 | 43 | טלסקופ קרני רנטגן |
| הפיליפינים LOGSATS ‏ | 2023-185 |  | אינטרנט של הדברים |
| ארגנטינה MDQube-SAT 2 ‏ | 2023-185  | 2,750 | אינטרנט של הדברים |
| בריטניה Unicorn-2L בריטניה Unicorn-2M בריטניה Unicorn-2N ‏ | 2023-185  | אינטרנט של הדברים |  |
9 לוויינים שוחררו למסלול תוך שימוש במערכת ON SCV-015 Daring Diego
. 4 לוויינים ( MDQubesat-1  ו-Unicorn-2L, 2M, 2N) שוחחרו על ידי מערכת AlbaPod.
חקר גרמי השמיים

| 0 | 1 | 2 | 3 |
| --- | --- | --- | --- |
| מועד שיגור | חללית | מטרה | פעילות במהלך שנת 2023 |
| 5 באוגוסט 2011 | ארצות הברית ג'ונו | חקר צדק וסביבתו | המשך פעילות במסלול סביב צדק  30 בדצמבר - מעבר במרחק של כ-1,500 ק"מ מאיו |
| 8 בספטמבר 2016 | ארצות הברית אוסיריס-רקס | חקר אסטרואיד | 24 בספטמבר - קפסלה עם דגימות קרקע של אסטרואיז נחתה על כדור הארץ |
| 12 באוגוסט 2018 | ארצות הברית Parker Solar Probe | חקר השמש | 21 באוגוסט - ניצול מקלעת כבידתית ליד כוכב חמה |
| 20 באוקטובר 2018 | האיחוד האירופייפן BepiColombo | חקר כוכב חמה | המשך טיסה ליעד * 19 ביוני - ניצול מקלעת כבידתית ליד כוכב חמה |
| 20 בפברואר 2020 | האיחוד האירופיארצות הברית Solar Orbiter | חקר השמש | המשך טיסה ליעד |
| 16 באוקטובר 2021 | ארצות הברית לוסי | חקר אסטרואידים | 1 בנובמבר - מעבר במרחק של כ-425 ק"מ מאסטרואיד 152830 Dinkinesh. |
| 24 בנובמבר 2021 | איטליה LICIACube | חקר אסטרואידים | טיסה לכיוון אסטרואיד 14827 Hypnos (צפי להגעה - יוני 2024 |
| 11 בדצמבר 2022 | יפן Hakuto-R | חקר הירח | 25 באפריל - התרסקות במהלך נחיתה. |
| 14 ביולי | הודו צ'אנדריאן 3 | חקר הירח | 23 באוגוסט - נחיתה מוצלחת. נחתת ורכב חלל פעלו עד לספטמבר. יחידה מסלולית מתוכננת לפעול עד לשנת 2024. |
| 10 באוגוסט | רוסיה לונה 25 | חקר הירח | 19 באוגוסט - התרסקות במהלך נחיתה. |
| 6 בספטמבר | יפן נחתת חכמה לחקר הירח | חקר הירח | נחיתה מתוכננת לשנת 2024 |
סיכומים שנתיים > לפי מדינה

| 0 | 1 | 2 | 3 | 4 |
| --- | --- | --- | --- | --- |
| מדינה | שיגורים | הצלחות | כישלונות | הצלחות חלקיות |
| רוסיה | 19 | 10 | 0 |  |
| ארצות הברית | 106 | 103 | 1 | 2 |
| יפן | 3 | 2 | 1 |  |
| הרפובליקה העממית של סין | 67 | 66 | 1 |  |
| האיחוד האירופי | 3 | 3 | 0 |  |
| הודו | 7 | 7 | 0 |  |
| איראן | 2 | 1 | 1 |  |
| קוריאה הדרומית | 2 | 2 | 0 |  |
| קוריאה הצפונית | 3 | 1 | 2 |  |
| ניו זילנד | 7 | 6 | 1 |  |
| ישראל | 1 | 1 | 0 |  |
| בריטניה | 1 | 0 | 1 |  |
סיכומים שנתיים > לפי אתר שיגור

| 0 | 1 | 2 | 3 | 4 |
| --- | --- | --- | --- | --- |
| אתר | שיגורים | הצלחות | כישלונות | הצלחות חלקיות |
| רוסיהקזחסטן קוסמודרום בייקונור | 9 | 9 | 0 |  |
| רוסיה קוסמודרום פלסצק | 7 | 7 | 0 |  |
| רוסיה קוסמודרום ווסטוצ'ני | 3 | 3 | 0 |  |
| ארצות הברית נמל החלל קייפ קנוורל | 59 | 58 | 1 |  |
| ארצות הברית מרכז החלל קנדי | 13 | 13 | 0 |  |
| ארצות הברית מתקן הטיסות וולופס | 0 | 0 | 0 |  |
| ארצות הברית בסיס חיל האוויר ונדנברג | 30 | 29 | 0 | 1 |
| ארצות הברית נמל האוויר והחלל מוהאבי | 0 | 0 | 0 |  |
| ארצות הברית נמל החלל האזורי המרכז-אטלנטי | 3 | 3 | 0 |  |
| ארצות הברית נמל החלל הפסיפי - אלסקה | 1 | 0 | 1 |  |
| צרפת מרכז החלל הגיאני | 3 | 3 | 0 |  |
| יפן מרכז החלל אוצ'ינורה | 0 | 0 | 0 |  |
| יפן מרכז החלל טנגשימה | 3 | 2 | 1 |  |
| הרפובליקה העממית של סין מרכז שיגורי הלוויינים ג'יוצ'ואן | 36 | 35 | 1 |  |
| הרפובליקה העממית של סין מרכז שיגור הלוויינים שיצ'אנג | 15 | 15 | 0 |  |
| הרפובליקה העממית של סין מרכז שיגור הלוויינים טאיואן | 9 | 9 | 0 |  |
| הרפובליקה העממית של סין מרכז שיגור הלוויינים ונצ'אנג | 4 | 4 | 0 |  |
| הרפובליקה העממית של סין אסדה ימית | 3 | 3 | 0 |  |
| הודו מרכז החלל שריחאריקוטה | 7 | 7 | 0 |  |
| ניו זילנד רוקט לאב - מתחם שיגורים 1 | 7 | 6 | 1 |  |
| איראן מרכז החלל סמנאן | 0 | 0 | 0 |  |
| איראן מרכז החלל שאהרוד | 2 | 1 | 0 |  |
| קוריאה הצפונית אתר שיגורים סוחה | 3 | 1 | 2 |  |
| קוריאה הדרומית מרכז החלל נרו | 1 | 1 | 0 |  |
| קוריאה הדרומית אסדה ימית | 1 | 1 | 0 |  |
| ישראל בסיס פלמחים | 1 | 1 | 0 |  |
| בריטניה נמל קורנוול | 1 | 0 | 1 |  |
הערות שוליים

↑  אחרי תקלה נוספת בשנת 2024 פיתוח הטמשגר הופסק
1 2 3 4 5 6  שוחרר למסלול ב-23 באפריל על ידי משלחת מס' 69 לתחנת החלל הבין-לאומית
↑  שוחרר לחלל ב-5 באוקטובר על ידי חברי משלחת מס' 70 לתחנת החלל הבין-לאומית
1 2 3 4 5 6  שוחרר למסלול ב-6 ביולי על ידי משלחת מס' 69 לתחנת החלל הבין-לאומית
1 2  שוחרר למסלול ב-19 ביולי על ידי משלחת מס' 69 לתחנת החלל הבין-לאומית
↑  לא שוחרר למסלול
↑  שוחררו לחלל ב-18 בדצמבר על ידי חברי משלחת מס' 70
אלי מצרי

| --- | --- |

 לידה:  24 באוקטובר 1944 (בן 80) אלכסנדריה, מצרים
 מדינה:  ישראל ישראל
 בת זוג:  צילה
 מספר צאצאים:  4
 השתייכות:   המוסד
 תקופת הפעילות:  1977–1996 (כ־19 שנים)
 תפקידים בשירות
 איש שטח מבצעי באגפי קיסריה וביצור
 פעולות ומבצעים
 מבצע משה, מבצע שלמה
 תפקידים אזרחיים
 איש חינוך, שליח סוכנות במקסיקו, משורר, פזמונאי, סופר,
אלי מַצְרִי (נולד ב-24 באוקטובר 1944) הוא מחנך, איש מודיעין, משורר, סופר ומבקר מסעדות.
ביוגרפיה

מצרי נולד באלכסנדריה שבמצרים ועלה לישראל ב-1949. משפחתו התיישבה במעברה בשער העלייה, לאחר מכן בתל אביב, ולבסוף בבת ים. הוא למד בתיכון חשמונאים בבת ים, והמשיך ללימודים אקדמיים בפסיכולוגיה וספרות עברית באוניברסיטה העברית בירושלים במסגרת העתודה האקדמית. שירת בצבא כעוזר קצין חינוך בחיל השריון, והיה אחראי על להקת גייסות השריון. כמו כן כתב ב-1971 פזמונים לתוכנית "פלאים בצפון" של צוות הווי פיקוד צפון.
ביוגרפיה > בחינוך ובתפקידים ציבוריים

מצרי עבד כמורה בבית הספר "אפיקים" בדימונה במשך 11 שנים ושימש כמורה, מחנך, סגן-מנהל ומנהל חטיבת ביניים. הוא היה המנהל של בי"ס על-יסודי הצעיר ביותר שמונה על ידי משרד החינוך - בגיל 26 נבחר במכרז למנהל חטיבת הביניים הדרומית בדימונה.
הוא ומשפחתו עברו לשליחות חינוכית במקסיקו בשנים 1973–1976. לאחר מכן, כיהן כמנהל אגף החינוך בתל מונד ואחר כך, בשוהם. בהמשך, שימש יועץ לחינוך לראש מועצת תל מונד, ותרם להקמת בית ספר תיכון על שם יצחק רבין. בנוסף לתפקידים אלו, עבר מצרי קורס למורי דרך והדריך תיירים באנגלית, צרפתית, ספרדית ואיטלקית.
ביוגרפיה > מעורבות פוליטית ותקשורתית

בשנים 1971–1973 שימש מצרי כעוזרו של יצחק פרץ, וסייע לו במאמציו להיבחר לראשות העיר דימונה. במסגרת תפקידו זה ניהל את המקומון "מבט", ביטאון של פרץ כראש עיריית דימונה.
בשנים 1976–1977 חזר מצרי לנהל את המקומון "מבט". לאחר המהפך פוליטי ב-1977, נבחר מצרי למרכז מפלגת גח"ל.
ביוגרפיה > במוסד

ביוני 1977 הצטרף מצרי למוסד ושירת בתפקידים שונים עד שנת 1996. במסגרת תפקידיו נשלח מצרי עם משפחתו בשליחויות דיפלומטיות בלונדון (1980–1984), במקסיקו (1986–1989) ובצרפת (1992–1996). מצרי שירת במגוון תפקידים מבצעיים ובין היתר שימש גם כמפעילה של סוכנת המוסד יעל מן. ידיעתו חמש שפות שימשה כלי חשוב שסייע לו רבות בתפקידיו. בשנות השמונים היה שותף לתכנון "מבצע משה" ולהובלת "מבצע שלמה" להעלאת יהודי אתיופיה. בשנת 2008, בנו יונתן נישא להדס, שעלתה לישראל ב-1988 במסגרת "מבצע משה".
חיים אישיים

מצרי השתתף בעונה השישית של תוכנית הריאליטי "מאסטר שף" בשנת 2016, בגיל 72, והיה המשתתף המבוגר ביותר בתוכנית.
שימש בעבר כמנכ"ל חוג הידידים של בית חולים אסף הרופא.
נשוי לצילה, גרים בתל מונד, ולהם ארבעה ילדים, ששלושה מהם נולדו במהלך שנות שירותו בחו"ל.
חיים אישיים > פזמונים שכתב

עמנואלה (לחן: יעקב הולנדר)
בלדה לבת האסטרונאוט (לחן: יעקב הולנדר)
בחופשה הבאה (לחן: דרורה חבקין. ביצוע: רומן שרון)
חיים אישיים > ספריו

מצרי פרסם שלושה ספרים:
"ילדות של נצח" (שירה, הוצאת יפעת ספרא, 1966)
"ימים של שבר עשן" (שירה, הוצאת אל"ף, 1970)
"כאן, עכשיו ובארץ רחוקה" (קובץ סיפורים קצרים, הוצאת פרדס, 2019)
הערות שוליים

↑  מסעדות | boss2 עיתון יומי בנושאי החיים הטובים
↑  אלי מצרי, באתר Pardes Publishing
↑  אגדה מהלכת של אומץ וקור רוח, באתר News1 מחלקה ראשונה, 11 באפריל 2022
↑  הרופאה הטובה – מגזין נשים
↑  אלי מצרי, באתר ‏מאקו‏, 13 בנובמבר 2016
↑  שמעון איפרגן.,'"`UNIQ--nowiki-00000004-QINU`"'‏"ראיתי דברים מפחידים יותר מרושפלד בחיים שלי", באתר ‏מאקו‏, 24 בנובמבר 2016
↑  עמנואלה, באתר הספריה הלאומית
↑  אבי הולנדר (2011-12-14), בלדה לבת האסטרונאוט-צוות הווי פיקוד צפון, נבדק ב-2024-12-19
↑  מילים לשיר חופשה הבאה - שרון רומן ולהקת חיל התותחנים, באתר שירונט
↑  ילדות של נצח, באתר הספריה הלאומית של ישראל, ‏1967
↑  ימים של שבר עשן, באתר www.booksefer.co.il
↑  כאן, עכשיו ובארץ רחוקה, באתר אינדיבוק
כפר ברוך (יישוב קדום)

כפר ברוך הוא יישוב מהתקופה הביזנטית, שמקובל לזהותו עם הכפר המודרני בני נעים.
היישוב נזכר נזכר אצל הירונימוס בתור אחת מתחנות מסעה של פאולה הקדושה,[דרוש מקור] ושוב בידי קירילוס מסקיתופוליס ככפר שבסמוך אליו הוקם מנזרים בימי אותימיוס (423) ובימי סווריאנוס, תלמידו של סבאס (סביבות 515).[דרוש מקור]
על פי אפיפניוס מסלמיס, במאה הרביעית היה אזור כפר ברוך כר פורה למינות גנוסטית ומניכאית.
הכותבים בני התקופה הביזנטית כתבו בלטינית וביוונית, ומכנים את הכפר בשמות "Caphar Baricha" ו"Καπαρβαρίχα", בהתאם.
במגילת הנחושת ובאיגרות בר כוכבא, שני מקורות עבריים מתקופה קודמת במקצת, עשוי להופיע שם מקום בשם "הברך". בשני המקומות פיענוחה של המילה אינו ודאי והקריאה "הברך" הוצעה רק בתור אפשרות משנית, אולם אם הקריאה נכונה, ייתכן כי הכוונה היא לאותו כפר.